Illgau
Fillggau (amtlich Illgau) isch e politischi Gmeind im Bezirk Schwyz vum Kanton Schwyz i de Schwyz.

Geographi 
Fillggau lit in dr zentralschwiizerische Voralpen, zwischen em Muotatal un dr Ibergeregg. Si Topographi zeigt zum grosse Teil uf Süde und Südweschte hi. Sällewäg wirbt Illgau im Tourismus mit em Binamme «Sunneterrass». D Falleflueh, d Sterneegg, dr Spyrstock im Hoch-Ybrig-Gebit und dr Hessisbohler Firscht mit em Hochweidgütsch as eme Uslaifer bilde im Rund d Gmarkigsgrenze. Gege s Muotatal hi sin die jähe Flüeh vu dr Sulzmatte bis zue dr Falleflueh ani rächt markant. Über sälli Bergkante stürzt sich dr «Bettbach» - dr Illgauer Dorfbach - un dr «Mettelbach», wo vum Hintere Oberberg her s Tal abigoht un in d Muota fliesst.

Dr maximal Höheunterschid uf dr Gmarkig vum tiefschte Gmeipunkt i dr Region Dorf bis zum höchschte Gmeipunkt, em Huusmätteli uf em Hessisbohlerfirscht isch fascht gnau 1000 Meter.

D Gmarkig wird iteilt i s Dorf, dr Vorder Oberberg - gege d Ibergeregg na - dr Hinter Oberberg - gege s Hoch Ybrig hi - un s ubewohnt Gebit vu dr Riiter un Alpe. Nachbergemeinte sin Muotathal im Süde, Schwyz im Weschte und Norde, sowie Oberiberg im Nordoschte.

Vu de Gmeindflechi sind 62,0 % landwirtschaftlichi Flechi, 31,1 % Wald, 2,9 % Sidligsflechi u 4,0 % suschtigi Flechi.

Gschicht 
Fillggau isch zum eerschte Maal gnennt worde im Jaar 1370 als Ilgoe.

Iiwoner 
Quälle: Bundesamt für Statistik 2005

De Uusländeraateil isch 2010 bi 1,3 % gläge.

Religion 
96,8 % vu de Iiwoner sind im Jaar 2000 römisch-katholisch gsii, 0,3 % evangelisch-reformiert.

Spraach u Tieläkt 
Bi de Volchszellig 2000 hend vu de 721 Iiwoner 99,2 % Tüütsch als Hauptspraach aaggää u 0,8 % anderi Spraache.

De Tieläkt vu Fillggau ghöört zum Höuchschtalemannisch.

Weblink 

 Offiziälli Homepage vu de Gmeind

Fuessnote 

Ort (Kanton Schwyz)